Håndboldherrerne fra Team Vesthimmerland var på en vigtig opgave i bundkampen mod oprykkerne fra HIK.

Tilværelsen i håndboldens 1. division er for tiden noget tung for herrerne fra Team Vesthimmerland, som halvvejs gennem sæsonen ligger i den kedelige ende af tabellen. Sæsonenes første tolv kampe havde kun kastet syv point af sig, og det betød, at holdet kun lige akkurat var bedre end de tre hold, der lige nu ligger til direkte nedrykning. Søndagens modstander var oprykkerne fra HIK. Et hold, som ligger sidst i 1. division, men kun har to point færre end Vesthimmerland, og derfmed var en sejr af afgørende betydning for at lægge luft til bunden. Den sejr fik Team Vesthimmerland. Efter en fuldstændig tæt affære viste hjemmeholdet koldblodighed i begge ender i kampens sidste minutter, og dermed var en sejr på 30-28 en realitet. Team Vesthimmerland fik dermed lidt luft til nedrykningsstregen, som der nu er tre point ned til. Næste opgave for Team vesthimmerland er Tønder, som ligger lige over nordjyderne med to point mere.